**K O R R A L D U S**

##### Haapsalu, 27. veebruar 2013 nr 102

Kahju hüvitamine

14. veebruaril k.a kella 8 paiku sõitis Sander Särel oma sõiduauto VW Passat esirattaga Haapsalus Posti 30 maja ees tekkinud jääauku, mille tõttu sõiduk vajab remonti.

Võttes arvesse Sander Säreli avalduse ja auto taastamiskulude kalkulatsiooni ning juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

**k o r r a l d a b:**

1. Hüvitada Sander Särelile osaliselt tekitatud kahju summas 170.- eurot .(04510, Täiendav teede korrashoid)
2. Raamatupidamisosakonnal kanda hüvitis korralduse alusel Sander Säreli arveldusarvele pangas.
3. Korraldus teha teatavaks I.Salus, P.Vikman.
4. Korraldus jõustub teatavakstegemisest.
5. Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

##### Andreas Rahuvarm

##### Aselinnapea linnapea ülesannetes Erko Kalev

 Linnasekretär